पाएं अपने शहर की ताज़ा ख़बरें और फ्री ई-पेपरडाउनलोड करें
भाजपा किसान मोर्चा के प्रदेश कार्यसमिति सदस्य सह पूर्व जिला मंत्री राम आधार महतो की अध्यक्षता में कोरोना गाइड लाइन का पालन करते हुए बैठक का आयोजन किया गया। इस दौरान भाजपा नेताओं और कार्यकर्ताओं ने पश्चिम बंगाल में चुनाव परिणाम आने के बाद लगातार हो रहे हिंसा और इस दौरान भाजपा कार्यकर्ताओं की हत्या पर चिंता प्रकट करते हुए आक्रोश जताया गया। सभी ने सर्वसम्मति से एक प्रस्ताव पारित कर बंगाल में भाजपा कार्यकर्ताओं पर हो रहे हमले की कड़ी निंदा की। साथ ही मुख्यमंत्री ममता बनर्जी से राजधर्म का पालन करने और लोकतंत्र की मर्यादा बरकरार रखने की अपील की। वहीं केंद्र सरकार से उचित और सख्त कदम उठाने की मांग की। भाजपा किसान मोर्चा के प्रदेश कार्यसमिति सदस्य राम आधार महतो ने कहा कि लोकतंत्र में चुनाव अनिवार्य है और चुनाव का परिणाम भी होना ही है। बैठक में राम पुकार साह, राम बली ठाकुर, राम पुकार महतो, सचिन चौधरी, हरि साह, नागेन्द्र राम, देवेन्द्र पासवान, सिद्धार्थ कुमार, भोला महतो, अनुराग कुमार, विवेक सोनी, तनुज कुमार, पवन वर्मा आदि ने भी अपने विचार व्यक्त किये।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn